stanford-oval/wikipedia huggingface dataset:
Without You (שיר של בדפינגר)
גרסתה של מריה קארי

"Without You" (בעברית: "בלעדיך") הוקלט מחדש בשנת 1994, על ידי הזמרת-יוצרת האמריקאית מריה קארי. השיר יצא לאור באותה השנה בה הוקלט, על ידי חברת התקליטים קולומביה רקורדס, כסינגל מתוך אלבום האולפן השלישי שלה, Music Box.
השיר הגיע למקום הראשון במצעד הסינגלים הבריטי.
גרסתה של מריה קארי > הצלחה

כבר בצאתו, זכה השיר להצלחה חסרת תקדים כאשר כבש עשרות פסגות מצעדים במדינות שונות כמו אוסטריה, קנדה, אירופה, גרמניה, איסלנד, ניו זילנד, הממלכה המאוחדת, שווייץ, ושוודיה. כמו כן, זכה השיר בתואר "שיר השנה" באוסטריה, גרמניה ושווייץ.
השיר הפך לאחד מהשירים הנמכרים ביותר בכל הזמנים, תוך שהיה לשיר השלישי הנמכר ביותר בשנת 1994.
גרסתה של מריה קארי > וידאו קליפ

הווידאו קליפ הרשמי של השיר הועלה לערוץ היוטיוב של מריה קארי ב-17 בנובמבר 2009. הקליפ הוא מעין הופעה, בה קארי ביצעה את השיר. אותה ההופעה הפכה לאחת מההופעות המפורסמות ביותר שהיו, תוך שצברה למעלה מ-270 מיליון צפיות.
קליפ המילים של השיר הועלה ליוטיוב ב-27 במרץ 2008, תוך שצבר למעלה מ-45 מיליון צפיות.
גרסתה של מריה קארי > מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 3 |  |
|  איסלנד | הפלייליסט | 1 |  |
|  אירופה | אירופה הוט 100 | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים | 4 |  |
|  ארצות הברית | מצעד 40 שירי המיינסטרים | 2 |  |
|  ארצות הברית | מצעד השירים הקצביים | 9 |  |
|  גרמניה | GfK – טופ 100 | 1 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 1 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פלנדריה | אולטראטופ 50 | 1 |  |
|  צרפת | SNEP | 2 |  |
|  קנדה | קנדה הוט 100 | 4 |  |
|  קנדה | מצעד השירים העכשוויים | 3 |  |
|  קנדה | The Record | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 16 |  |
|  אירופה | אירופה הוט 100 | 2 |  |
|  ארצות הברית | בילבורד הוט 100 | 16 |  |
|  ארצות הברית | מצעד השירים העכשוויים | 16 |  |
|  ארצות הברית | מצעד שירי ה-R&B\היפ הופ | 61 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 6 |  |
|  ניו זילנד | המצעד הניו זילנדי הרשמי | 21 |  |
|  פלנדריה | אולטראטופ 50 | 3 |  |
|  צרפת | SNEP | 8 |  |
|  קנדה | קנדה הוט 100 | 27 |  |
|  קנדה | מצעד השירים העכשוויים | 31 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 1 |  |
|   ‏‏‏  מצעדי עשור (1990-99)> מדינה |   ‏‏‏  מצעדי עשור (1990-99)> מצעד |   ‏‏‏  מצעדי עשור (1990-99)> מיקום שיא |   ‏‏‏  מצעדי עשור (1990-99)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
גרסתה של מריה קארי > נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה | 50,000 |
| אוסטרליה (ARIA) | פלטינה 2× | 140,000 |
| ארצות הברית (RIAA) | זהב | 600,000 |
| בריטניה (BPI) | פלטינה | 600,000 |
| גרמניה (BVMI) | פלטינה | 500,000 |
| הולנד (NVPI) | פלטינה | 75,000 |
| ניו זילנד (RMNZ) | זהב | 5,000 |
| צרפת (SNEP) | זהב | 250,000 |
| שווייץ (IFPI Switzerland) | זהב | 25,000 |
Xbox

| --- | --- |


קונסולת האקס בוקס
 יצרן:  מיקרוסופט
 משפחת מוצרים:  Xbox (אנ')
 סוג:  קונסולת משחקים
 דור:  תקופת הדור השישי
 יצא לראשונה:  15 בנובמבר 2001 (צפון אמריקה)  22 בפברואר 2002 (יפן)  14 במרץ 2002 (אירופה)
 מעבד:  X-CPU 
 מעבד גרפי:  XGPU 
 שירותים אונליין:  Xbox Live (אנ') (עד 15 באפריל 2010)
 יחידות שנמכרו:  בכל העולם: 24 מיליון יחידות
 המשחק הנמכר ביותר:  Halo 2
 מודל אחריו:  Xbox 360 
 
Xbox היא קונסולת המשחקים הראשונה של מיקרוסופט אשר יצאה לשוק ב-15 בנובמבר 2001 בארצות הברית. בתערוכת E3 2005 הכריזה מיקרוסופט על ממשיכת דרכה של ה-Xbox המקורית, ה-Xbox 360, אשר הושקה ב-22 בנובמבר 2005.
בין משחקיה המובילים של הקונסולה: סדרת Halo, משחק המכות Dead Or Alive, סדרת משחקי המרוצים Project Gotham ומשחק היריות ההומוריסטי Conker: Live and Reload.
בקר השליטה של ה-Xbox.
היסטוריה

קונסולת המשחקים מבוססת למעשה על מחשב אישי רגיל עם חומרה של מחשב אישי מודרני, מערכת הפעלה Windows בגרסה מיוחדת לקונסולה, ודיסק קשיח מובנה, וכן אפשרות לחיבור מקלדת ועכבר (מודל שבהמשך אומץ על ידי קונסולת פלייסטיישן 3 של סוני וכן קונסולות ההמשך שלה), פועל יוצא של רצון החברה המפתחת להגיע לשוק מוקדם ככל האפשר. על החלטה זו שילמה מיקרוסופט במחיר ייצור גבוה במיוחד והפסדים כבדים בשנים הראשונות. עם זאת, מטרת החברה הושגה במלואה: החברה הפכה לשם-דבר בתחום קונסולות המשחק, והצליחה אף להוריד את חברת נינטנדו הוותיקה (עם מכשיר ה"גיימקיוב"), ולהגיע את המקום השני בשוק הקונסולות העולמי, אחרי מכשיר הפלייסטיישן 2 של חברת סוני.
למרות החומרה החזקה של מכשירי ה-Xbox, הגרסה המקורית שהושקה ב-2001 מכרה כ-24 מיליון מכשירים בכל העולם בלבד ביחס למתחרה פלייסטיישן 2 של חברת סוני, שמכרה מעל 150 מיליון קונסולות. בשל כך החליטה מיקרוסופט ב-2005 להקדים את מתחרותיה ביצירת מכשיר הדור הבא, ולהשיק את קונסולת ההמשך שלה, ה-Xbox 360.
ב-15 באפריל 2010 נסגרו שרתי ה-Xbox Live (אנ') בקונסולה.
חומרה

ה-Xbox המקורי מכיל בתוכו:
מעבד אינטל Celeron 733MHz
כרטיס מסך מתוצרת NVIDIA.
כונן DVD
דיסק קשיח 8GB או 10GB (גרסאות שונות - בהתאם לדגם המכשיר)
כרטיס רשת במהירות של MB 10/100
ראו גם

Xbox 360
Xbox One
Xbox Series X/S
הערות שוליים

↑  Gamers Catch Their Breath as Xbox 360 and Xbox Live Reinvent Next-Generation Gaming (2006, May 10). Xbox.com Retrieved May 27, 2007.
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  GND: 4678201-1 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
אוסולוטאן

| --- | --- |

רחוב באוסולוטאן
 מדינה:  אל סלוודור אל סלוודור
 מחוז:  אוסולוטאן
 שטח:  139.75 קמ"ר
 גובה:  90 מטרים
 אוכלוסייה:  ‏
  ‑ בעיר:  73,064 (2007)
  ‑ צפיפות:  410 נפש לקמ"ר (2012)
 קואורדינטות:  13°20′45″N 88°25′23″W﻿ / ﻿13.34583°N 88.42306°W﻿ / 13.34583; -88.42306
 אזור זמן:  UTC -6
  מפת מיקום  מפה מפורטת   (למפת אל סלוודור מוגדלת) סן סלוודור סנטה אנה סן מיגל אפופה אווצ'פאן סונסונטה גואטמלה הונדורס האוקיינוס השקטאוסולוטאן(למפת אל סלוודור רגילה) סן סלוודור סנטה אנה סן מיגל אפופה אווצ'פאן סונסונטה גואטמלה הונדורס האוקיינוס השקטאוסולוטאן  he tabBackground:;tabBorder:#aaa;defaultTab:0;
אוסולוטאן (בספרדית: Usulután) היא בירת מחוז אוסולוטאן באל סלוודור.
היסטוריה

אוסולוטאן נוסדה בזמן לא ידוע על ידי ילידים בני שבט הלנקה. במהלך המאה ה-15 היא נכבשה על ידי בני הפיפיל.
כשהספרדים לאזור ב-1529, הם ניסו לכבוש את אוסולוטאן, אך התושבים הצליחו להדוף אותם. לאחר מספר ניסיונות נוספים הם הצליחו לכבוש את אוסולוטאן סופית ב-1553.
אוסולוטאן קיבלה מעמד של עיירה ב-1827 ומעמד של עיר ב-1860.
העיר נפגעה מהוריקן מיטש ב-1998 ומרעידות האדמה באל סלוודור ב-2001.
אבנר ברזני

| --- | --- |

 לידה:  1949 טירת כרמל
 פטירה:  10 בדצמבר 2009 (בגיל 60 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1967–2001 (כ־34 שנים)
 דרגה:   תת-אלוף
 תפקידים בשירות
 ראש חטיבת הסגל באכ"א
 פעולות ומבצעים
   מלחמת ההתשה   מלחמת יום הכיפורים   מלחמת לבנון הראשונה
 תפקידים אזרחיים
 מנכ"ל המשרד לביטחון פנים נציב קבילות החיילים
 
אבנר ברזני (1949 – 10 בדצמבר 2009) היה תת-אלוף בצה"ל, מנכ"ל המשרד לביטחון פנים ונציב קבילות החיילים.
חייו

ברזני גדל בטירת כרמל. ברזני התגייס לצה"ל בשנת 1967 לחיל ההנדסה. בתפקידו האחרון בצה"ל שימש ראש חטיבת הסגל אשר באגף כוח אדם (אכ"א). לאחר 34 שנים השתחרר מהצבא בדרגת תא"ל, ומונה למנכ"ל המשרד לביטחון פנים (2001–2002). כשסיים את תפקידו מונה לנציב קבילות החיילים, והוא החמישי שממלא תפקיד זה. ב-23 בנובמבר 2008 סיים את תפקידו בנציבות הקבילות, והודיע על התמודדותו ברשימת קדימה לכנסת. הוא דורג במקום ה-31 ולא נכנס לכנסת ה-18.
הוא נפטר ב-10 בדצמבר 2009, לפני שהגיע תורו להיכנס לכנסת במקום חברי כנסת של "קדימה" שסיימו את כהונתם.
על שמו בית ספר יסודי בטירת כרמל.
תוכנית עתידים

בשנת 1999 יזמו הרמטכ"ל דאז שאול מופז, תא"ל ברזני ואיתן ורטהיימר את תוכנית עתידים - מערכת משולבת של תוכניות המסייעות לצעירים מן הפריפריה של מדינת ישראל לרכוש השכלה אקדמית, הפועלת בניהול משותף של הצבא ושל עמותה אזרחית.
אבנר בראל

| --- | --- |

בראל באוקטובר 2019
 לידה:  15 בדצמבר 1941 (בן 82) לוב 
 מדינה:  ישראל 
 מקצוע:  פרסומאי
 מספר צאצאים:  3
 פרסים והוקרה:  "קקטוס הזהב" למפעל חיים
 
אבנר בראל (נולד ב-15 בדצמבר 1941) הוא פרסומאי ישראלי; שותף-מייסד במשרד "קשר בראל".
הערות שוליים

↑  גינגי פרידמן, הגיע הזמן לדור החדש של משרדי הפרסום, באתר ynet, 10 בדצמבר 2007
1 2 3  אסתר גולדברשט ויעקב הכהן, פירסום - עם כל דבר, מעריב, 18 בינואר 1983
↑  אריה רוטנברג, רבין, האשם מימינך, חדשות, 14 בדצמבר 1992
↑  רונית ורדי, קח מיליון ורבע דולר, תן כנסת, חדשות, 10 באוגוסט 1984; רונית ורדי, כך הם רצו לעבוד, חדשות, 10 באוגוסט 1984
↑  אילן כפיר, "קשר בראל" ייפרסם את המערך, חדשות, 22 באפריל 1984
↑  בוא לגדול איתנו - "מוטי דניאל עזר לנו", חדשות, 12 בדצמבר 1990
1 2 3  איילה צורף‏, מייסדי קשר-בראל החליטו למכור את אחזקותיהם, באתר וואלה, 1 ביולי 2003
↑  צחי נגה, יו"ר חדש לאיגוד הפרסום, חדשות, 26 באוגוסט 1986
↑  הבצפר – בית הספר של חברות הפרסום והדיגיטל, באתר האינטרנט של אגוד חברות הפרסום בישראל
↑  תחרות האפי: פרס מפעל חיים לפרסומאי לשעבר אבנר בראל, באתר גלובס, 29 ביוני 2015
בניין המשרדים של "מקאן תל אביב" ברמת החייל
אווינה ואן דיסהוק

| --- | --- |

ואן דיסהוק, 2014
 לידה:  23 ביוני 1955  (בת 69) ליידן, הולנד 
 ענף מדעי:  אסטרוכימיה 
 מקום מגורים:  הולנד
 מקום לימודים:  אוניברסיטת ליידן 
 מנחה לדוקטורט:  Harm Jan Habing, אלכסנדר דאלגרנו 
 מוסדות:  אוניברסיטת ליידן (1995) 
 תלמידי דוקטורט:  Umut Yildiz 
 פרסים והוקרה:  Akademiehoogleraren Prize (2012)  מדליית ג'יימס קרייג ווטסון (2018)  פרס קאוולי באסטרופיזיקה (2018)  מדליית קרל שוורצשילד (2019)  פרס בורק (2001)  Pastoor Schmeitsprijs (1986)  פרס מריה גופרט-מאייר (1993)  הרצאת פרס פטרי (2007)  KNCV Gold Medal (1994)  פרס שפינוזה (2000)  הפרס העולמי למדע על שם אלברט איינשטיין (2015)  Fritz Zwicky Prize for Astrophysics and Cosmology (2022)  מדליית הזהב הבין-לאומית ע"ש נילס בוהר 
 בן או בת זוג:  Tim de Zeeuw 
 אתר רשמי
 תרומות עיקריות
 ממניחי היסודות של האסטרוכימיה
 
אווינה ואן דיסהוק (בהולנדית: Ewine van Dishoeck;‏ 13 ביוני 1955, ליידן, הולנד). היא אסטרוכימאית הולנדית, פרופסור לאסטרופיזיקה מולקולרית במצפה הכוכבים של אוניברסיטת ליידן.
קורות חייה

ואן דיסהוק נולדה בליידן ב-23 ביוני 1955.
היא נשואה לטים דה זאוב (Tim de Zeeuw) גם הוא פרופסור לאסטרונומיה.
השכלה ומסלול מקצועי

ואן דיסהוק למדה כימיה ומתמטיקה לתואר ראשון (1977), תואר שני בכימיה, בהצטיינות יתרה, (1980), ודוקטורט באסטרוכימיה, בהצטיינות, (1984). את כל לימודיה עשתה באוניברסיטת ליידן. בשנים 1984 עד 1987 הייתה פוסט דוקטורנטית באוניברסיטת הרווארד. בשנת הלימודים 1987/8 שימשה כפרופסור אורח באוניברסיטת פרינסטון. מ-1988 עד 1990 הייתה פרופסור משנה לאסטרוכימיה במכון הטכנולוגי של קליפורניה. ב-1990 חזרה להולנד, לאוניברסיטת ליידן. ב-1995 מונתה שם לפרופסורית לאסטרופיזיקה מולקולרית תפקיד בו היא משמשת עד היום (אוגוסט 2018). במקביל הייתה ב-2000 פרופסורית אורחת בברקלי.
פעילותה המדעית

ואן דיסהוק היא מחלוצות מדע האסטרוכימיה. הדיסרטציה שלה לדוקטורט הייתה בנושא "פוטוליזה ועירור של מולקולות בתווך בין-כוכבי. מחקריה מתמקדים בלימוד המבנה של גופים קוסמיים על פי ספקטרום הפליטה המולקולרי שלהם. המחקרים משלבים בין התחומים הבאים:
מולקולות בתווך בין-כוכבי
תהליכים פיזיקליים וכימיים בהיווצרות כוכבים ופלנטות.
תצפיות אסטרונומיות בתחומי התת אדום הבינוני והרחוק.
תהליכים מולקולריים.
מעבר הקרינה של קרינה רציפה וקוית.
פרסומים

ואן דיסהוק כתבה, או הייתה שותפה בכתיבה של 562 מאמרים מדעיים. מעל 450 מאמרים לכינוסים מדעיים, 25 מאמרים פופולריים וערכה 2 ספרים.
ואן דיסהוק היא המדען המצוטט ביותר בתחום האסטרופיזיקה המולקולרית. מדד הירש שלה הוא 97.
תפקידים ואותות הוקרה

נשיאת האיגוד האסטרונומי הבינלאומי  2021-2018.
פרס קוולי לאסטרופיזיקה - 2018.
פרס ג'יימס קרייג ווטסון להשגים באסטרונומיה (אנ') - 2018
פרס אלברט איינשטיין להישגים במדע (אנ') - 2015
חברת אקדמיה לאופולדינה הגרמנית - 2013.
חברת חוץ של מכון מקס פלאנק לאסטרופיזיה - 2007
חברת האקדמיה ההולנדית למדעים - 2001.
מדליית בורק של החברה המלכותית הבריטית לכימיה - 2001
חברת האקדמיה הלאומית למדעים של ארצות הברית והאקדמיה האמריקאית לאמנויות ולמדעים.
פרס שפינוזה המכונה "פרס נובל ההולנדי" - 2000
מדליית הזהב של האגודה המלכותית ההולנדית לכימיה - 1994.
פרס מריה גופרט מאייר(אנ') של האגודה האמריקאית לפיזיקה - 1993.
האסטרואיד 10971 קרוי על שמה.
אהבה חופשית

אהבה חופשית היא תנועה חברתית המקבלת את כל צורות האהבה. מטרתה הראשונית של התנועה הייתה להפריד את המדינה מעניינים מיניים ורומנטיים כגון נישואין, פיקוח ילודה וניאוף. התנועה טענה שנושאים אלו הם עניינם של המעורבים בהם בלבד ולא של אף אחד אחר. התנועה החלה במהלך המאה ה-19 וקודמה על ידי הִיפִּים במהלך שנות ה-60 וה-70 של המאה ה-20.
עקרונות

רוב המסורת של אהבה חופשית משקפת פילוסופיה ליברלית השואפת לחירות מהתערבות המדינה והכנסייה ביחסים אישיים. לפי תפיסה זו, האיחודים החופשיים של מבוגרים (או אנשים מעל גיל ההסכמה) הם קשרים לגיטימיים שיש לכבד אותם על ידי כל צד שלישי, בין אם הם קשרים רגשיים או מיניים. בנוסף, חלק מהכתבים על אהבה חופשית טענו כי לגברים ולנשים יש זכות להנאה מינית ללא מגבלות חברתיות או חוקיות. במהלך התקופה הוויקטוריאנית זו הייתה נחשבת תפיסה רדיקלית. אך בהמשך התפתח נושא חדש שקישר בין אהבה חופשית לשינוי חברתי רדיקלי והציג אותה כמבשרת על תחושה חדשה נגד סמכות ונגד דיכוי.
לפי הסטראוטיפ המודרני, אמריקאים ממעמד הביניים בעבר רצו שהבית יהיה מקום של יציבות בעולם לא בטוח. לתפיסה זו יוחסו תפקידים מגדריים מוגדרים חזקות, שהובילו לתגובה מיעוט בצורת תנועת האהבה החופשית.
בעוד שהביטוי "אהבה חופשית" קשור לרוב לפרומיסקואיות בדמיון הפופולרי, במיוחד בהתייחס לתרבות הנגד של שנות ה-60 וה-70, היסטורית, תנועת האהבה החופשית לא תמכה בריבוי שותפים מיניים או בקשרים מיניים קצרי טווח. במקום זאת, היא טענה שיחסים מיניים שנכנסים אליהם באופן חופשי לא צריכים להיות מוסדרים על ידי החוק, ויכולים להתחיל או להסתיים כרצון הצדדים המעורבים.
המונח "רדיקל מיני" משמש לעיתים קרובות לסירוגין עם המונח "אוהב חופשי". ללא קשר לשם, לתומכים היו שתי אמונות חזקות: התנגדות לרעיון של פעילות מינית כפויה בתוך קשר ותמיכה בזכותה של אישה להשתמש בגופה כפי שהיא רואה לנכון.
יחס לפמיניזם

היסטוריית האהבה החופשית קשורה בהיסטוריית הפמיניזם. החל מהמאה ה-18 המאוחרת, פמיניסטיות מובילות כמו מרי וולסטונקראפט, אתגרו את מוסד הנישואין ורבות מהן תמכו בביטולו. לפי הביקורת הפמיניסטית, אישה נשואה הייתה רק רעיה ואם, דבר שמנע ממנה את האפשרות לעסוק במקצועות אחרים; לעיתים זה היה מחוקק, כמו באיסורים על העסקת נשים נשואות ואמהות כמורות. בשנת 1855, תומכת האהבה החופשית מרי גוב ניקולס תיארה את הנישואין כ"השמדת האישה", והסבירה שנשים נחשבו לרכוש של הגברים בחוק ובדעת הציבור, מה שאפשר לגברים רודניים לשלול מנשותיהם את כל חירותן.
לדוגמה, החוק לעיתים קרובות אפשר לבעל להכות את אשתו. תומכי האהבה החופשית טענו כי ילדים רבים נולדו לנישואין חסרי אהבה מתוך כפייה, אך צריכים להיוולד מתוך בחירה ואהבה. עם זאת, ילדים שנולדו מחוץ לנישואין לא היו בעלי אותם זכויות כמו ילדים להורים נשואים.
ב-1857, במגזין Social Revolutionist, מינרווה פוטנם התלוננה ש"אף אישה לא ניסתה להביע את דעתה בנושא האהבה החופשית" וקראה לכל אישה קוראת "לקום בכבוד טבעה ולהכריז על עצמה חופשייה".
היסטוריה

במאה ה-6, תומכי המזקדיזם (אנ') בפרס שלפני האסלאם כנראה תמכו בסוג של אהבה חופשית במקום נישואין. סיפור עממי מהתקופה שמזכיר קהילה של אהבה חופשית (וגם עירום) מתחת לים הוא "המעשה של עבדאללה הדייג ועבדאללה המרן" מתוך "סיפורי אלף לילה ולילה".
במהלך במאה ה-19 במהלך ההיסטוריה היו מספר תנועות אוטופיות שחלקו חזון של אהבה חופשית. כת נוצרית מוקדמת שנקראה אדמיטים דחתה את הנישואין. הם דגלו בנודיזם והאמינו כי הם ללא חטא קדמון.
היסטוריה > מחשבה של עידן הנאורות

האידיאלים של האהבה החופשית מצאו את תומכתם באחת מהפמיניסטיות הראשונות באנגליה, מרי וולסטונקרפט. בכתביה, אתגרה וולסטונקרפט את מוסד הנישואין, ותמכה בביטולו. ברומנים שלה, היא ביקרה את הבנייה החברתית של הנישואין ואת השפעותיהם על נשים. ברומן הראשון שלה, "מרי: פיקשן", שנכתב ב-1788, הגיבורה נאלצת להיכנס לנישואין חסרי אהבה מסיבות כלכליות. היא מוצאת אהבה ביחסים עם גבר אחר ואישה אחרת. הרומן "מריה: או, העוולות של האישה", שלא הושלם אך פורסם ב-1798, עוסק בסיפור של אישה שנכלאה במוסד לחולי נפש על ידי בעלה. מריה מוצאת סיפוק מחוץ לנישואין, ברומן עם אסיר אחר. וולסטונקרפט הבהירה כי "לנשים היו תשוקות מיניות חזקות ושזה היה משפיל ולא מוסרי להעמיד פנים אחרת".
וולסטונקרפט סברה שנשים לא צריכות לוותר על חירותן ושליטתן במיניותן, ולכן לא נישאה לשותפה, גילברט אימליי, אף שהם הביאו לעולם ילד יחד בזמן הטרור של המהפכה הצרפתית. אף שהקשר נגמר רע, בין היתר בגלל גילוי הבגידה של אימליי, ואימליי עזב אותה סופית, אמונתה של וולסטונקרפט באהבה חופשית שרדה. היא פיתחה מאוחר יותר קשר עם האנרכיסט ויליאם גודווין, ששותף לאידיאלים של אהבה חופשית ופרסם על הנושא לאורך חייו. עם זאת, השניים החליטו להתחתן רק חודשים לפני מותה של וולסטונקרפט.
במאה ה-19 וה-20, האידיאלים של אהבה חופשית המשיכו להתפתח ולהשפיע על תנועות חברתיות ופמיניסטיות. רעיונות אלו תרמו להתפתחות התפיסות המודרניות של זכויות נשים, מיניות וזוגיות.
הערות שוליים

↑  McElroy, Wendy. "The Free Love Movement and Radical Individualism." Libertarian Enterprise .19 (1996): 1.
↑  Dan Jakopovich. "Chains of Marriage". Peace News. אורכב מ-המקור ב-14 במאי 2011. {{cite web}}:  (עזרה)
↑  Spurlock, John C. Free Love Marriage and Middle-Class Radicalism in America. New York: New York UP, 1988.
↑  Aviram, Hadar (1 ביולי 2008). "Make Love, Now Law: Perceptions of the Marriage Equality Struggle Among Polyamorous Activists". Journal of Bisexuality. 7 (3–4): 261–286. doi:10.1080/15299710802171332. ISSN 1529-9716. {{cite journal}}:  (עזרה)
↑  Alexander, Brian (19 ביולי 2024). "Free love: Was there a price to pay?". NBC News. נבדק ב-19 ביולי 2024. {{cite news}}:  (עזרה)
1 2  Kreis, Steven. "Mary Wollstonecraft, 1759–1797". The History Guide. 23 November 2009 <http://www.historyguide.org/intellect/wollstonecraft.html (אורכב 11.01.2014 בארכיון Wayback Machine)>.
↑  Nichols, Mary S. Gove (1855). Mary Lyndon, or Revelations of a Life. An Autobiography. New York: Stringer & Townsend. p. 166. נבדק ב-14 בינואר 2009. {{cite book}}:  (עזרה) Full text at Internet Archive (archive.org).
↑  Nichols, Mary Gove, 1855. Mary Lyndon: Revelations of a Life. New York: Stringer and Townsend; p. 166. Quoted in Feminism and Free Love (אורכב 15.01.2006 בארכיון Wayback Machine)
↑  Silver-Isenstadt, Jean L (2002). Shameless: The Visionary Life of Mary Gove Nichols. Baltimore, Maryland: The Johns Hopkins University Press. ISBN 978-0-8018-6848-1. ארכיון מ-14 ביוני 2016. נבדק ב-14 בדצמבר 2009. {{cite book}}:  (עזרה)
↑  Joanne E. Passet, Grassroots feminists: women, free love, and the power of print (1999), p. 119
1 2  Irwin, Robert, Political Thought in The Thousand and One Nights, in: Marvels & Tales – Volume 18, Number 2, 2004, pp. 246–257. Wayne State University Press
| --- | --- |
בקרת זהויות :  NLI: 987007550754805171  GND: 4198754-8  LCCN: sh85051664
אורציל

| --- | --- |
 
 כתיב כימי:  C₄H₄N₂O₂ 
 מספר CAS:  66-22-8
 חומציות:  9.45
 
המבנה הכימי של אורציל
אורציל (Uracil) הוא בסיס חנקני, נגזרת של פירימידין, המהווה מרכיב מרכזי ב-RNA. אורציל מסומן בגנטיקה באות U. אורציל בודד וסונתז לראשונה בשנת 1900 מתאי זרע של דג מליח.
כשאורציל נקשר לפחמימה ריבוז בקשר גליקוזידי מתקבל הנוקלאוזיד אורידין (Uridine). כשאורידין נקשר לקבוצת זרחה מתקבל הנוקלאוטיד אורידין מונופוספט (UMP); הלה משתתף באופן ישיר בבניין ה-RNA.
אורציל הוא הבסיס החנקני היחיד אשר מופיע אך ורק ב-RNA ולא ב-DNA. הבסיס המקביל לו ב-DNA הוא תימין. אורציל זהה כמעט לחלוטין בהרכבו הכימי לתימין. ההבדל בין אורציל לתימין הוא בקבוצת מתיל הקיימת בתימין וחסרה באורציל. בדומה לתימין נקשר אורציל בזיווג בסיסים לאדנין באמצעות שני קשרי מימן (RNA הוא אמנם לרוב חד-גדילי אך במרבית המקרים ייווצרו על גבי ה-RNA מבנים שניונים, כגון סליל אלפא, אשר מתבססים על קשרי מימן, ולעיתים מולקולת ה-RNA תקיים קשרי מימן עם מולקולת RNA אחרת. כמו כן, בזמן תהליכי השעתוק והתרגום נדרש זיווג בסיסים עם ה-DNA ועם הריבוזום, בהתאמה; בנוסף קיימים סוגי וירוסים אשר החומר התורשתי שלהם הוא מסוג RNA דו-גדילי). לאורציל יש נטייה גדולה יותר מתימין להפוך לציטוזין, דבר היכול להוות גורם למוטציות גנטיות, אולם מכיוון ש-RNA היא מולקולה זמנית, בעלת אורך חיים קצר (דקות אחדות עד מספר ימים), הדבר אינו מהווה לרוב הפרעה.
אדם שתקאי

| --- | --- |

אדם שתקאי, 1952
 לידה:  2 בספטמבר 1921 לודז', רפובליקת פולין 
 פטירה:  1 ביוני 1990 (בגיל 68) 
 מדינה:  ישראל 
 השתייכות:   חיל האוויר המלכותי  צבא הגנה לישראל
 תקופת הפעילות:  1940 – 1946 (RAF) 1948 – 1965 ( צה"ל)
 דרגה:   סגן-אלוף
 
אדם שתקאי (שוויג) (2 בספטמבר 1921 – 1 ביוני 1990) היה טייס, ממקימי חיל האוויר הישראלי ואיש מדע. היה טייס בחיל האוויר הבריטי במלחמת העולם השנייה, מראשוני טייסת א' וממקימי חיל האוויר הישראלי, מדריך טיסה ראשי בקלוב התעופה הישראלי בראשיתו, הקים את בית הספר לטיסה הראשון בגאנה שירת בתפקידים בכירים אחרים בחיל האוויר הישראלי, ולאחר פרישתו מצה"ל היה מדען וחוקר בתחום הכימיה הפיזיקלית.
ביוגרפיה

שתקאי נולד בלודז' שבפולין לד"ר יוסף שתקאי וסידוניה לבית טרטקובר. ב־1933, לאחר שהוריו נפרדו, נשלח לארץ ללימודים בבית הספר הריאלי בחיפה. עם סיום הלימודים החל בלימודים באוניברסיטה העברית בירושלים.
ביוגרפיה > מלחמת העולם השנייה

ב־1940, עם פרוץ מלחמת העולם השנייה, התנדב לחיל האוויר המלכותי הבריטי (RAF). לאחר הכשרה במחנות האימונים של ה־RAF בקהיר ובחלוואן שבמצרים, ולאחר אימונים נוספים באלדורט שבקניה, נשלח לבולאוואיו, רודזיה לאימוני הטייס. סיים ב־1944 את הכשרתו כטייס מטוסי תובלה ומפציצים בדרום אפריקה ב־61Air School, ‏George ולאחר מכן בבסיס ה־RAF בעין שמר. משם נשלח ליוון ולאיטליה, שירת כטייס מפציצים ויקרס ולינגטון בטייסת 38 ועם סיום המלחמה כטייס דקוטה בטייסת 216. השתחרר ב־1946.
ביוגרפיה > לימודים אחר המלחמה ושירות במלחמת העצמאות

לאחר תום מלחמת העולם השנייה התאחד עם הוריו שהצליחו להגיע לארץ ישראל במהלך המלחמה ושב ללימודי הכימיה באוניברסיטה העברית בירושלים. כשהחלו פעולות האיבה שקדמו למלחמת העצמאות הצטרף לחיל המדע, אולם עם היוודע דבר התארגנותו של כח אווירי להגנה על היישוב היהודי בישראל הצטרף לגרעין שבהתהוות של טייסת א' והיה מראשוניה.
השתתף כטייס במבצעים רבים. ב־1948 נשלח יחד עם מודי אלון לקורס שבו הוכשרו לראשונה קציני מודיעין לחיל האוויר הישראלי ולאחריו שירת גם כקצין המודיעין של הטייסת.
ביוגרפיה > לאחר מלחמת העצמאות

לאחר המלחמה השלים את לימודי המסטר בכימיה (1952). פרסם את רשמיו ועדויות מראשית ימי חיל האוויר בספר תולדות נעוריה של טייסת א'. היה מדריך טייס ראשי בקלוב התעופה הישראלי, שירת בטייסת 103, היה סגן מפקד בית הספר לטיסה 12 בסירקין לצידו של גדעון שוחט ובפיקודו של בנימין בונה.
ב־1959, לאחר הכרזת העצמאות של גאנה, נשלח על ידי מפקד חיל האוויר עזר ויצמן להקים את בית הספר הראשון לטייס בחיל האוויר של גאנה. היה מפקד בית הספר במשך שנתיים וחצי, וביחד עם צוות בית הספר הכשיר את הדור הראשון של טייסי חיל אוויר גנאים. ב־1961 נמסר בית הספר לאחריות הבריטים ואדם ומשפחתו חזרו הביתה.
במהלך כ־20 שנות שירותו בחיל האוויר כטייס מילא גם תפקידי הדרכה ראשיים כולל בבית הספר לפיקוד ומטה, כתב רבות ב מערכות ובבטאון חיל האוויר וכן תיעד את ההיסטוריה של החיל.
סיים את שירותו בדרגת סגן אלוף בשנת 1965 והמשיך לשרת במילואים כטייס. במלחמת ששת הימים היה יועץ אווירי לכוחות הקרקע באוגדה 31 שבסיני בפיקודו של האלוף אברהם יפה. גם במלחמת יום הכיפורים, והוא כבר בן 52, נקרא לשרת בצוות הפיקוד בבסיס תל נוף.
ביוגרפיה > עבודתו

את מחקר הדוקטורט בכימיה פיזיקלית ערך במחלקת הפולימרים במכון ויצמן בהנחייתו של פרופסור אהרן קציר. במשך שנותיו כמדען במכון ויצמן ובמכון למחקר ביולוגי בישראל עסק בעיקר במחקר באלקטרוכימיה, שיתף פעולה עם חוקרים מרחבי העולם ופרסם מאמרים רבים. היה הסגן המדעי למנהל המכון למחקר ביולוגי בישראל.
ביוגרפיה > חיים אישיים

בשנת 1953 נישא לשרה לבית הובר (1926–1989), פסלת, כתבת עתי"ם ואשת חינוך. נולדו להם שתי בנות. שתקאי נפטר ב-1990 גיל 68.
ראו גם

אריה טרטקובר
שמואל יוסף שוויג